JayJayThrowThrow/commonwealth-wiki-mix huggingface dataset:
ಕೆಂಪೇಗೌಡ ಬಸ್ ನಿಲ್ದಾಣ

ಕೆಂಪೇಗೌಡ ಬಸ್ ನಿಲ್ದಾಣವು ಕರ್ನಾಟಕದ ರಾಜಧಾನಿ ಬೆಂಗಳೂರಿನ ಸ್ಥಳೀಯ ಬಸ್‍ಗಳ ಸಂಚಾರಕ್ಕಾಗಿ ನಿರ್ಮಿಸಲಾಗಿರುವ ಬಸ್ ನಿಲ್ದಾಣ. ಬೆಂಗಳೂರಿನ ಸುಭಾಷ ನಗರದಲ್ಲಿರುವ ಈ ನಿಲ್ದಾಣವನ್ನು ಮೆಜೆಸ್ಟಿಕ್ ಬಸ್ ನಿಲ್ದಾಣ ಎಂದೂ ಕರೆಯಲಾಗುತ್ತದೆ. ಬೆಂಗಳೂರು ಮಹಾನಗರ ಸಾರಿಗೆ ಸಂಸ್ಥೆಯ ಪ್ರಮುಖ ನಿಲ್ದಾಣ ಇದು. ಇದು ಬೆಂಗಳೂರು ನಗರ ರೈಲ್ವಯ್ ನಿಲ್ದಾಣದ ಎದುರಿಗಿದೆ. ಉತ್ತರಕ್ಕೆ ಶೇಷಾದ್ರಿ ರಸ್ತೆ, ಪೂರ್ವಕ್ಕೆ ಧನವಂತ್ರಿ ರಸ್ತೆ, ದಕ್ಷಿಣಕ್ಕೆ ಟಾನ್ಕ್ ಬನ್ದ್ ರಸ್ತೆ ಹಾಗು ಪಶ್ಛಿಮಕ್ಕೆ ಗುಬ್ಬಿ ತೋಟದಪ್ಪ ರಸ್ತೆ ಇದನ್ನು ಸುತ್ತುವರೆದಿದೆ. ಈ ನಿಲ್ದಾಣದಿಂದ ನಗರದ ಬಹುತೇಕ ಜಾಗಗಳಿಗೆ ಬಸ್ಸಿನ ಸೌಲಭ್ಯವಿದೆ.

ಬಸ್ ನಿಲ್ದಾಣದ ಒಂದು ಭಾಗವು ನಗರದ ಸಾರಿಗೆಗೆ ಪೂರಕವಾದರೆ, ಇನೊಂದು ಭಾಗವು ರಾಜ್ಯದ ವಿವಿಧ ಜಿಲ್ಲೆಗಳಿಗೆ ಹಾಗು ಅಂತರ-ರಾಜ್ಯ ಸಾರಿಗೆಗೆ ಸಹಾಯ ಮಾಡುತ್ತವೆ.
ಇತಿಹಾಸ

ಕೆಂಪೇಗೌಡ ಬಸ್ ನಿಲ್ದಾಣವನ್ನು ಕಟ್ಟಿದ ಕೀರ್ತಿ ಮಾಜಿ ಮುಖ್ಯಮಂತ್ರಿ ಆರ್. ಗುಂಡೂ ರಾವ್ರವರಿಗೆ ಸಲ್ಲುತ್ತದೆ. ಮೆಜೆಸ್ಟಿಕ್ ಚಿತ್ರಮಂದಿರಕ್ಕೆ ಹತ್ತಿರವಿದ್ದುದರಿಂದ ಈ ನಿಲ್ದಾಣವನ್ನು ಮೆಜೆಸ್ಟಿಕ್ ಎಂದೂ ಕರೆಯಲಾಗುತ್ತದೆ.

ವರ್ಗ:ಬೆಂಗಳೂರು
ಗಾನಯೋಗಿ ಪಂಚಾಕ್ಷರಿ ಗವಾಯಿ (ಚಲನಚಿತ್ರ)

ಗಾನಯೋಗಿ ಪಂಚಾಕ್ಷರ ಗವಾಯಿ ಪಂಚಾಕ್ಷರಿ ಗವಾಯಿ ಅವರ ಕುರಿತಾದ ಒಂದು ಕನ್ನಡ ಚಲನಚಿತ್ರ. ಇದಕ್ಕೆ ಹಂಸಲೇಖರವರು ಸಂಗೀತ ನೀಡಿದ್ದಾರೆ.

ಚಿತ್ರ: ಗಾನಯೋಗಿ ಪಂಚಾಕ್ಷರಿ ಗವಾಯಿ (1995)

ಸಾಹಿತ್ಯ ಮತ್ತು ಸಂಗೀತ: ಹಂಸಲೇಖ

ಗಾಯನ: ಡಾ.ರಾಜ್‍ಕುಮಾರ್, ಎಸ್.ಪಿ.ಬಾಲಸುಬ್ರಹ್ಮಣ್ಯಂ

ಹಂಸಲೇಖ ಈ ಚಿತ್ರದ ಸಂಗೀತಕ್ಕೆ 1995-96 ಸಾಲಿನ ಶ್ರೇಷ್ಟ ಸಂಗೀತ ನಿರ್ದೇಶಕ ರಾಷ್ಟ್ರಪ್ರಶಸ್ತಿ ಗಳಿಸಿದರು.

ಎಸ್.ಪಿ.ಬಾಲಸುಬ್ರಹ್ಮಣ್ಯಂ ಈ ಚಿತ್ರದ ಸಂಗೀತಕ್ಕೆ 1995-96 ಸಾಲಿನ ಅತ್ಯುತ್ತಮ ಹಿನ್ನೆಲೆ ಗಾಯಕ ರಾಷ್ಟ್ರಪ್ರಶಸ್ತಿ ಗಳಿಸಿದರು.


ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವೀರೇಶ್ವರ ಪುಣ್ಯಾಶ್ರಮ
ಕಾಡುಮಲ್ಲೇಶ್ವರ ದೇವಸ್ಥಾನ

ಕಾಡುಮಲ್ಲೇಶ್ವರ ದೇವಸ್ಥಾನ

ಕಾಡುಮಲ್ಲೇಶ್ವರ ದೇವಸ್ಥಾನ ಬೆಂಗಳೂರಿನ ಮಲ್ಲೇಶ್ವರ ಬಡಾವಣೆಯ ಸಂಪಿಗೆ ರಸ್ತೆಯಲ್ಲಿರುವ ಪುರಾತನ ದೇವಾಲಯ. ಈ ದೇವಾಲಯದಿಂದಾಗಿಯೇ ಮಲ್ಲೇಶ್ವರ ಬಡಾವಣೆಗೆ ಆ ಹೆಸರು ಬಂದಿದೆ.

ಶ್ರೀ ಮಲ್ಲಿಕಾರ್ಜುನ ದೇವಸ್ಥಾನ ಕಾಡು ಮಲ್ಲೇಶ್ವರ ಎಂದೇ ಪ್ರಸಿದ್ಧ. ಇದು ಉದ್ಭವ ಲಿಂಗ (ಸ್ವಯಂಭೂ). ಇಲ್ಲಿ ಗಣಪತಿ, ಕಾಶಿ ವಿಶ್ವನಾಥ, ಮಹಾ ವಿಷ್ಣು, ಸೂರ್ಯನಾರಾಯಣ, ಆಂಜನೇಯ, ಕಾಲಭೈರವ, ಅರುಣಾಚಲೇಶ್ವರ, ಪಾರ್ವತಿ, ದಕ್ಷಿಣಾಮೂರ್ತಿ, ನವಗ್ರಹ, ಸುಬ್ರಹ್ಮಣ್ಯೇಶ್ವರ, ದುರ್ಗಾ ದೇವತೆಯ ಮೂರ್ತಿಗಳೂ ಇವೆ.


ದೇವಸ್ಥಾನವನ್ನು ಶಿಲೆಗಳಿಂದ ನಿರ್ಮಿಸಲಾಗಿದೆ. ಮೇಲೆ ಆಕರ್ಷಕ ವಿಮಾನ ಗೋಪುರ ಹಾಗೂ ಮುಂಭಾಗದಲ್ಲಿ ಧ್ವಜ ಸ್ತಂಭವಿದೆ. ದೇವಸ್ಥಾನದ ಪರಿಸರದಲ್ಲಿ ಬಿಲ್ವ ಪತ್ರೆ, ಪಾರಿಜಾತ, ಶ್ರೀಗಂಧ, ಬೇವು ಸೇರಿದಂತೆ ಹಲವು ಜಾತಿಯ ಮರಗಿಡಗಳನ್ನು ಬೆಳೆಸಿ ದೇವಸ್ಥಾನದ ಪರಿಸರವನ್ನು ಸುಂದರಗೊಳಿಸಲಾಗಿದೆ. ಮಲ್ಲೇಶ್ವರ ಬಡಾವಣೆಯಲ್ಲಿ ಜನದಟ್ಟಣೆ ಇದ್ದರೂ ದೇವಸ್ಥಾನದ ಸುತ್ತ ಪ್ರಶಾಂತ ವಾತಾವರಣವಿದೆ
ಹಿನ್ನೆಲೆ

ಬಹಳ ಹಿಂದೆ ವೀಳ್ಯದೆಲೆ ವ್ಯಾಪಾರಕ್ಕಾಗಿ ಬೆಂಗಳೂರಿಗೆ ಬಂದಿದ್ದ ಮಲ್ಲಪ್ಪ ಶೆಟ್ಟಿ ಎಂಬ ವರ್ತಕರು ಒಂದು ದಿನ ತಮ್ಮ ಊರಿಗೆ ಹಿಂದಿರುಗಲಾಗದೆ ಈಗಿನ ಮಲ್ಲೇಶ್ವರ ದೇವಸ್ಥಾನ ಇರುವ ಸ್ಥಳದಲ್ಲಿ ತಂಗಿದ್ದರು. ಅಲ್ಲಿ ಎರಡು ಕಲ್ಲುಗಳನ್ನು ಹೂಡಿ ಅನ್ನ ಮಾಡುತ್ತಿದ್ದರು. ಆಗ ಅನ್ನ ರಕ್ತದ ಬಣ್ಣಕ್ಕೆ ತಿರುಗಿತು. ಅದನ್ನು ಕಂಡು ಹೆದರಿದ ಮಲ್ಲಪ್ಪ ಶೆಟ್ಟರು ಪ್ರಜ್ಞೆ ತಪ್ಪಿ ಬಿದ್ದರು. ಒಲೆಗೆ ಬಳಸಿದ್ದ ಕಲ್ಲುಗಳಲ್ಲಿ ಒಂದು ಕಲ್ಲು ಶಿವ ಲಿಂಗದ ಆಕಾರ ಪಡೆದುಕೊಂಡಿತ್ತು. ತಮ್ಮ ತಪ್ಪಿನ ಅರಿವಾದ ನಂತರ ಪರಿಹಾರವಾಗಿ ಶೆಟ್ಟರು ಅಲ್ಲಿಯೇ ದೇವಸ್ಥಾನ ನಿರ್ಮಿಸಿದರು ಎಂಬ ಐತಿಹ್ಯವಿದೆ.ಪುರಾಣ ಕಾಲದಲ್ಲಿ ಗೌತಮ ಋಷಿಗೆ ಶಿವ ಇಲ್ಲಿ ಪ್ರತ್ಯಕ್ಷನಾಗಿ ದರ್ಶನ ನೀಡಿದ ಸ್ಥಳ ಇದೆಂದು ಹೇಳಲಾಗಿದೆ. ಈ ಪ್ರದೇಶ ಹಿಂದೆ ಕಾಡಾಗಿತ್ತು. ಇಲ್ಲಿ ಮಲ್ಲಿಕಾರ್ಜುನ ದೇವಸ್ಥಾನ ನಿರ್ಮಾಣವಾದನಂತರ ಈ ಪ್ರದೇಶಕ್ಕೆ ಕಾಡು ಮಲ್ಲೇಶ್ವರ ಎಂಬ ಹೆಸರು ಬಂತು ಎನ್ನಲಾಗಿದೆ. ಮಲ್ಲೇಶ್ವರ ಈಗ ಬೆಂಗಳೂರಿನ ಪ್ರತಿಷ್ಠಿತ ಬಡಾವಣೆಗಳಲ್ಲಿ ಒಂದಾಗಿದೆ.

ದೇವಸ್ಥಾನದಲ್ಲಿ ನಿತ್ಯ ಬೆಳಿಗ್ಗೆ 9ರಿಂದ ರಾತ್ರಿ 10.30ರ ವರೆಗೆ ರುದ್ರಾಭಿಷೇಕ ನಡೆಯುತ್ತದೆ. ದಿನವಿಡೀ ದರ್ಶನಕ್ಕೆ ಅವಕಾಶವಿದೆ. ಮಹಾ ಶಿವರಾತ್ರಿ ಹಬ್ಬದಂದು ಸಾವಿರಾರು ಜನರು ಮಲ್ಲೇಶ್ವರ ಸ್ವಾಮಿ ದರ್ಶನಕ್ಕೆ ಬರುತ್ತಾರೆ.ಶಿವರಾತ್ರಿ ಸಂದರ್ಭದಲ್ಲಿ ವಿಶೇಷ ಪೂಜೆ ಬ್ರಹ್ಮರಥೋತ್ಸವ ಇತ್ಯಾದಿಗಳು ಹತ್ತು ದಿನಗಳ ಕಾಲ ನಡೆಯುತ್ತವೆ.

ಕಾರ್ತೀಕ ಮಾಸದಲ್ಲಿ ದೀಪೋತ್ಸವ ನಡೆಯುತ್ತದೆ. ನವರಾತ್ರಿ ಸಂದರ್ಭದಲ್ಲಿ ದೇವಸ್ಥಾನದಲ್ಲಿ ವಿಶೇಷ ಪೂಜೆ, ಅಭಿಷೇಕ ಇತ್ಯಾದಿಗಳು ನಡೆಯುತ್ತವೆ. ಕನ್ನಡ ಚಲನಚಿತ್ರಗಳ ಮಹೂರ್ತ ಸಮಾರಂಭಗಳು ಇಲ್ಲಿ ನಡೆಯುತ್ತವೆ. ಅನೇಕ ಚಿತ್ರ ನಿರ್ಮಾಪಕರು ತಮ್ಮ ಸಿನಿಮಾ ಬಿಡುಗಡೆಗೆ ಮೊದಲು ಇಲ್ಲಿ ಪೂಜೆ ಸಲ್ಲಿಸುವ ಪರಿಪಾಠವಿದೆ.

ಈ ದೇವಸ್ಥಾನ ಮುಜರಾಯಿ ಇಲಾಖೆಯ ವ್ಯಾಪ್ತಿಗೆ ಒಳಪಟ್ಟಿದೆ.

ಹೆಚ್ಚಿನ ಮಾಹಿತಿ ಹಾಗೂ ಚಿತ್ರ ಕನ್ನಡರತ್ನ.ಕಾಂನ ಅವರ್ ಟೆಂಪಲ್ಸ್.ಇನ್ ನಲ್ಲಿ ಲಭ್ಯ.
http://ourtemples.in/kadumalleswara.html

ವರ್ಗ:ಬೆಂಗಳೂರು
ವರ್ಗ:ಬೆಂಗಳೂರಿನ ದೇವಾಲಯಗಳು
ಸಂಪಿಗೆ ರಸ್ತೆ

thumb
ಸಂಪಿಗೆ ರಸ್ತೆ ಬೆಂಗಳೂರಿನ ಹೃದಯ ಭಾಗದ ಮಲ್ಲೇಶ್ವರಂ ಬಡಾವಣೆಯ ಪ್ರಮುಖ ರಸ್ತೆ. ಇದು ಪ್ರಮುಖ ವ್ಯಾಪಾರೀ ವಹಿವಾಟಿನ ರಸ್ತೆ. ಸದಾ ಇದು ಜನ ಜಂಗುಳಿಯಿಂದ ಕೂಡಿರುತ್ತದೆ. ಇಲ್ಲಿ ಪ್ರಮುಖ ಸಂಸ್ಥೆಗಳ ಕಂಪನಿಯ ಶೋ ರೂಮ್‌ಗಳಿವೆ,ತಿಂಡಿ ತಿನಿಸುಗಳಿಗಾಗಿ ಚಾಟ್ ಸ್ಥಳಗಳಿವೆ. ೧೫ನೇ ಕ್ರಾಸಿನ ಬಳಿ ಮಲ್ಲೇಶ್ವರ ಮಾರುಕಟ್ಟೆಯಿದೆ.ಇಲ್ಲಿ ಮೆಟ್ರೊ ರೈಲು ನಿಲ್ದಾಣವಿದ್ದು ಅದನ್ನು ಮಂತ್ರಿ ಡೆವೆಲಪರ್ಸ್ ರವರು ಮಂತ್ರಿ ಸ್ಕ್ವೇರ್ ಶಾಪಿಂಗ್ ಮಾಲ್ ಬಳಿ ನಿರ್ಮಾಣ ಮಾಡಿದ್ದಾರೆ.
ಇಲ್ಲಿ ಶಾಪಿಂಗ್ ಮಾಲ್ ನಿಂದ ಮೆಟ್ರೊ ನಿಲ್ದಾಣಕ್ಕೆ ನೇರವಾಗಿ ಸೇತುವೆ ಮೂಲಕ ಹೋಗಬಹುದು,ಇದು ಭಾರತದಲ್ಲಿಯೇ ಮೊದಲನೆಯದ್ದಾಗಿದೆ.
ಉಲ್ಲೇಖಗಳು

ವರ್ಗ:ಬೆಂಗಳೂರಿನ ರಸ್ತೆಗಳು ಮತ್ತು ಬಡಾವಣೆಗಳು
ವರ್ಗ:ಬೆಂಗಳೂರು
ಪರಮಾಣು ವಿದಳನ ಕ್ರಿಯೆ

250px|right|thumb|ಯುರೇನಿಯಮ್ ಪರಮಾಣುವಿನ ವಿದಳನ ಕ್ರಿಯೆ
ವಿದಳನ ಕ್ರಿಯೆ ಯಾವುದಾದರೂ ಒಂದು ಭಾರವಾದ ಪರಮಾಣು ನ್ಯೂಟ್ರಾನ್ ಕಣದ ಘಷ೯ಣೆಯಿಂದ ಎರಡು ಭಾಗಗಳಾಗಿ ಒಡೆದು ಅತ್ಯಧಿಕ ಪ್ರಮಾಣದ ಶಕ್ತಿಯನ್ನು ಬಿಡುಗಡೆ ಮಾಡುವ ಕ್ರಿಯೆ.

ವರ್ಗ:ಅಣುಶಕ್ತಿ
ವರ್ಗ:ಅಣು ವಿಜ್ಞಾನಮೂಲವಸ್ತುವಿನ ಸಾಧ್ಯ ಸೂಕ್ಷ್ಮತಮ ರೂಪವಾದ ಪರಮಾಣುವಿನ ಕೇಂದ್ರವೇ ನ್ಯೂಕ್ಲಿಅಯಸ್ ಅಥವಾ ಬೀಜ ಕೇಂದ್ರ, ಭಾರದ ಪರಮಾಣುವಿನ ಕೇಂದ್ರವನ್ನು ನ್ಯೂಟ್ರಾನ್ ತಾಡನೆಯಿಂದ ಒಡೆಯುವ ಕ್ರಿಯೆಯೇ ಬೈಜಿಕ ವಿದಳನ ಕ್ರಿಯೆ. ಇಲ್ಲಿ ಮೂಲ ನ್ಯೂಕ್ಲಿಯಸ್ ಎರಡಾಗಿ ವಿಭಾಗವಾಗುತ್ತದೆ - ಜೀವ ಕೋಶ ಇಬ್ಬಾಗವಾಗುವ ಹಾಗೆ. ಎಂದೇ ಇದಕ್ಕೆ ಬೈಜಿಕ ವಿದಳನ ಎಂಬ ಹೆಸರು ಬಂತು. ಬೈಜಿಕ ವಿದಳನ ಕ್ರಿಯೆಯನ್ನು ಆವಿಷ್ಕರಿಸಿದವರು ಜರ್ಮನಿಯ ರಸಾಯನ ವಿಜ್ಞಾನಿಗಳಾದ ಒಟ್ಟೊ ಹಾನ್ ಮತ್ತು ಫ್ರಿಟ್ಜ಼್ ಸ್ಟ್ರಾಸ್ಮನ್ (೧೯೩೯). ದ್ವಿತೀಯ ಜಾಗತಿಕ ಸಮರ ನಡೆಯುತ್ತಿದ್ದ ಕಾಲ. ಜರ್ಮನಿಯ ವಿಶ್ವವಿದ್ಯಾಲಯದಲ್ಲಿ ಹಾನ್ ಮತ್ತು ಸ್ಟ್ರಾಸ್ಮನ್ ಯುರೇನಿಯಮ್ ಪರಮಾಣು ಬೀಜಕ್ಕೆ ನ್ಯೂಟ್ರಾನ್ ಕಣದಿಂದ ತಾಡಿಸಿ ಇನ್ನಷ್ಟು ಭಾರದ ನೂತನ ಪರಮಾಣುವಿನ ಸೃಷ್ಟಿಯ ಪ್ರಯೋಗದಲ್ಲಿ ನಿರತರಾಗಿದ್ದರು. ಯುರೇನಿಯಮ್ - ೨೩೫ ನ್ಯೂಕ್ಲಿಯಸ್ಸಿಗೆ ಕಡಿಮೆ ಶಕ್ತಿಯ ನ್ಯೂಟ್ರಾನಿನಿಂದ ತಾಡಿಸಿದಾಗ ಅಲ್ಲಿ ಅಧಿಕ ಶಕ್ತಿಯ ನ್ಯೂಟ್ರಾನುಗಳು ಬಿಡುಗಡೆಯಾಗುವುದನ್ನು ಗಮನಿಸಿದರು. ಪ್ರಯೋಗದಲ್ಲಿ ಬಳಸಿದ ಪರಿಶುದ್ಧ ಯುರೇನಿಯಮ್ ಬಿಲ್ಲೆಯಲ್ಲಿ ಬೇರಿಯಮ್, ಕ್ರಿಪ್ಟಾನ್, ಲಾಂಥನಮ್ ಮೊದಲಾದ ಹಗುರುದ ಹೊಸ ಧಾತು ಅಥವಾ ಮೂಲವಸ್ತುಗಳ ಪರಮಾಣುಗಳು ಸೃಷ್ಟಿಯಾಗಿರುವುದು ರಾಸಾಯನಿಕ ಪರೀಕ್ಷೆಗಳು ಸಾರಿದುವು. ಅರೇ ಇದು ಹೇಗೆ ಸಾಧ್ಯ! ಹಾನ್ ಮತ್ತು ಸ್ಟ್ರಾಸ್ಮನ್ ಅವರೊಂದಿಗೆ ಪ್ರಯೋಗದಲ್ಲಿ ಸಹಕರಿಸುತ್ತಿದ್ದವರು ಲಾ ಮೈಟ್ನರ್, ಭೌತ ವಿಜ್ಞಾನಿಯಾಗಿದ್ದ ಮೈಟ್ನರ್ ಅವರಿಗೆ ಸ್ಪಷ್ಟವಾಯಿತು - ಇಲ್ಲೊಂದು ಹೊಸ ವಿದ್ಯಮಾನ ಅನಾವರಣಗೊಂಡಿದೆ. ಮೈಟ್ನರ್ ತಮ್ಮ ಹೊಸ ಪ್ರಯೋಗದ ಫಲಿತಾಂಶಗಳನ್ನು ತನ್ನ ಅಳಿಯ ಭೌತ ವಿಜ್ಞಾನಿ ಒಟ್ಟೊಫ್ರಿಶ್ ಅವರೊಂದಿಗೆ ಚರ್ಚಿಸಿದರು ಮತ್ತು ಪ್ರಾಯಶ: ಇಡೀ ಪ್ರಕ್ರಿಯೆಯಲ್ಲಿ ಯುರೇನಿಯಮ್ ನ್ಯೂಕ್ಲಿಯಸ್ ಒಡೆಯುತ್ತಿರಬಹುದೆಂಬ ತಮ್ಮ ಊಹೆಯನ್ನು ಮುಂದಿಟ್ಟರು. ಫ್ರಿಶ್ ಥಟ್ಟನೆ ಇದಕ್ಕೆ ನ್ಯೂಕ್ಲಿಯರ್ ಫಿಶನ್ ಎಂಬ ಹೆಸರನ್ನು ಟಂಕಿಸಿದರು. ಹೀಗೆ ಪರಮಾಣುವಿನ ಅಂತರಾಳದಿಂದ ಅಗಾಧವಾದ ಶಕ್ತಿಯನ್ನು ಬಸಿಯುವ ವಿನೂತನ ವಿದ್ಯಮಾನವೊಂದು ಆವಿಷ್ಕಾರಗೊಂಡಿತು. ಫ್ರಿಶ್ ಡೆನ್ಮಾರ್ಕಿನ ಕೊಪೆನ್ ಹೆಗನ್ನಿನಲ್ಲಿದ್ದ ಭೋರ್ ಸಂಶೋಧನ ಕೇಂದ್ರದಲ್ಲಿ ಸಂಶೋಧನ ವಿದ್ಯಾರ್ಥಿಯಾಗಿದ್ದರು. ಈ ಸುದ್ದಿಯನ್ನು ಅವರು ನೀಲ್ಸ್ ಬೋರ್ ಅವರಿಗೆ ಅರುಹಿದರು. ಬೋರ್ ಆ ಸಂದರ್ಭದಲ್ಲಿ ಅಮೇರಿಕಕ್ಕೆ ಪಯಣಿಸುವು ಗದಿಬಿಡಿಯಲ್ಲಿದ್ದರು. ಹಡಗು ಏರುವ ಹೊತ್ತಿಗೆ ಫ್ರಿಶ್ ಈ ಹೊಸ ವಿದ್ಯಮಾನದ ಸುದ್ದಿಯನ್ನು ಸಂಕ್ಷಿಪ್ತವಾಗಿ ಹೇಳಿದರು. ಹೇಳಿ ಮುಗಿಸುವ ಮುನ್ನವೇ ಬೋರ್ ಅವರಿಗೆ ಎಲ್ಲವೂ ನಿಚ್ಛಳವಾಯಿತು - ಇದು ಅಂತಿಂಥ ವಿದ್ಯಮಾನವಲ್ಲ - ಶಕ್ತಿಯ ಮಹಾ ಊಟೆಯನ್ನು ಅನಾವರಣಗೊಳಿಸುವ ವಿದ್ಯಮಾನ. ಬೋರ್ ಸಾಗರಯಾನ ಮಾಡಿ ಅಮೇರಿಕದಲ್ಲಿ ಬಂದಿಳಿಯುವ ಹೊತ್ತಿಗೆ ಅವರನ್ನು ಸ್ವಾಗತಿಸಿದವರು ಅರ್ಚಿಬಾಲ್ದ್ ವ್ಹೀಲರ್. ಬೋರ್ ನೂತನ ವಿದ್ಯಮಾನದ ಬಗೆಗೆ ಹೇಳಿದರು - ಆದರೆ ಮರೆತರು ಈ ಎಲ್ಲವೂ ಗುಟ್ಟಿನಲ್ಲಿರಲಿ ಎನ್ನುವುದಕ್ಕೆ.. ವ್ಹೀಲರ್ ತಡಮಾಡಲಿಲ್ಲ. ಮರುದಿನವೇ ಕಾಲ್ಟೆಕ್ ವಿವಿಯಲ್ಲಿ ಸಭೆ ಕರೆದರು ಮತ್ತು ಅಲ್ಲಿ ಬೈಜಿಕ ವಿದಳನದ ಕುರಿತು ವಿವರಿಸಿದರು. ವಿಜ್ಞಾನ ಪ್ರಪಂಚಕ್ಕೆ ಹೀಗೆ ವಿನೂತ ವಿದ್ಯಮಾನದ ಆವಿಷ್ಕಾರದ ಸುದ್ದಿ ಬಹಿರಂಗಗೊಂಡಿತು.
ಇಡೀ ವಿದ್ಯಮಾನದಲ್ಲಿ ಯುರೇನಿಯಮ್ - ೨೩೫ ಪರಮಾಣು ಬೀಜಕ್ಕೆ ಮಂದ ಗತಿಯಲ್ಲಿ ಸಾಗುವ ಕಡಿಮೆ ಶಕ್ತಿಯ ನ್ಯೂಟ್ರಾನ್ ಢಿಕ್ಕಿಯಾಗುತ್ತದೆ. ಪರಿಣಾಮವಾಗಿ ಅಲ್ಲಿ ಅಸ್ಥಿರವಾದ ಯುರೇನಿಯಮ್ - ೨೩೬ ಸೃಷ್ಟಿಯಾಗುತ್ತದೆ. ಇದು ಅತ್ಯಂತ ಅಸ್ಥಿರ. ಹಾಗಾಗಿ ಅದು ಇಬ್ಬಾಗವಾಗುತ್ತದೆ. ಒಂದು ಬೇರಿಯಮ್ - ೧೪೧ ಮತ್ತು ಇನ್ನೊಂದು ಕ್ರಿಪ್ಟಾನ್ - ೯೨. ಇವುಗಳೊಂದಿಗೆ ಮೂರು ವೇಗದಲ್ಲಿ ಸಾಗುವ ಶಕ್ತಿಶಾಲಿಯಾದ ನ್ಯೂಟ್ರಾನುಗಳು ಬಿಡುಗಡೆಯಾಗುತ್ತವೆ. ಮೂಲ ಯುರೇನಿಯಮ್ ಮತ್ತು ಹೊಸದಾಗಿ ಸೃಸ್ಟಿಗೊಂಡ ಬೇರಿಯಮ್ ಮತ್ತು ಕ್ರಿಪ್ಟಾನ್ ಹಾಗೂ ಮೂರು ನ್ಯೂಟ್ರಾನುಗಳ ದ್ರವ್ಯರಾಶಿಯನ್ನು ಲೆಕ್ಕ ಹಾಕಿದರೆ ವಿದಳನದ ನಂತರದ ದ್ರವ್ಯರಾಶಿ ಮೊದಲಿನ ದ್ರವ್ಯರಾಶಿಗಿಂತ ೦.೨೧೫ ಪರಮಾಣುರಾಶಿ ಮಾನಕದಷ್ಟು(ಎಟಾಮಿಕ್ ಮಾಸ್ ಯುನಿಟ್)ಕಡಿಮೆ ಇತ್ತು. ಈ ನಷ್ಟವಾದ ದ್ರವ್ಯರಾಶಿ ೨೦೦ ಮೆಗಾ ಎಲೆಕ್ಟ್ರಾನ್ ವೋಲ್ಟ್ ಶಕ್ತಿಯಾಗಿ ಬಿಡುಗಡೆಯಾಗುತ್ತದೆ. ಇದು ಅತ್ಯಂತ ಸೂಕ್ಷ್ಮ ನ್ಯೂಕ್ಲಿಯಸ್ಸಿಗೆ ಹೋಲಿಸಿದರೆ ಅತ್ಯಗಾಧವಾದ ಶಕ್ತಿ.
ಕರಾಟೆ

ಕರಾಟೆ ಜಪಾನ್ ಮೂಲದ ಒಂದು ಕದನ ಕಲೆ.

ವರ್ಗ:ಕದನ ಕಲೆಗಳು
ವರ್ಗ:ಜಪಾನ್
ವರ್ಗ:ಕ್ರೀಡೆ


ಕರಾಟೆಯು ಈಗ ಪ್ರಧಾನವಾಗಿ ಗುದ್ದುವುದು, ಒದೆಯುವುದು, ಮೊಣಕಾಲು ಹೊಡೆತಗಳು, ಮೊಣಕೈ ಸ್ಟ್ರೈಕ್‌ಗಳು ಮತ್ತು ತೆರೆದ ಕೈ ತಂತ್ರಗಳನ್ನು ಬಳಸುತ್ತದೆ. ಚಾಕು-ಕೈಗಳು, ಈಟಿ-ಕೈಗಳು ಮತ್ತು ಪಾಮ್-ಹೀಲ್ ಸ್ಟ್ರೈಕ್‌ಗಳು. ಐತಿಹಾಸಿಕವಾಗಿ, ಮತ್ತು ಕೆಲವು ಆಧುನಿಕ ಶೈಲಿಗಳಲ್ಲಿ, ಗ್ರ್ಯಾಪ್ಲಿಂಗ್, ಥ್ರೋಗಳು, ಜಾಯಿಂಟ್ ಲಾಕ್ಸ್, ನಿರ್ಬಂಧಗಳು ಮತ್ತು ವೈಟಲ್-ಪಾಯಿಂಟ್ ಸ್ಟ್ರೈಕ್‌ಗಳು ಸಹ ಕಲಿಸಲಾಗುತ್ತದೆ.

ಜಪಾನ್ ಸಾಮ್ರಾಜ್ಯವು 1879 ರಲ್ಲಿ ರ್ಯುಕ್ಯು ಸಾಮ್ರಾಜ್ಯವನ್ನು ಸ್ವಾಧೀನಪಡಿಸಿಕೊಂಡಿತು. ಕರಾಟೆಯು 20 ನೇ ಶತಮಾನದ ಆರಂಭದಲ್ಲಿ ಜಪಾನ್‌ನ ಮುಖ್ಯ ಭೂಭಾಗಕ್ಕೆ ವಲಸೆ ಬಂದ ಸಮಯದಲ್ಲಿ ರ್ಯುಕ್ಯುವಾನ್‌ಗಳು, ವಿಶೇಷವಾಗಿ ಓಕಿನಾವಾದಿಂದ ಜಪಾನ್‌ನ ಮುಖ್ಯ ದ್ವೀಪಗಳಲ್ಲಿ ಕೆಲಸ ಹುಡುಕುತ್ತಿದ್ದರು. 1912-1926ರ ತೈಶಾ ಯುಗದ ನಂತರ ಇದನ್ನು ವ್ಯವಸ್ಥಿತವಾಗಿ ಜಪಾನ್‌ನಲ್ಲಿ ಕಲಿಸಲಾಯಿತು. 1922 ರಲ್ಲಿ, ಜಪಾನಿನ ಶಿಕ್ಷಣ ಸಚಿವಾಲಯವು ಗಿಚಿನ್ ಫನಾಕೋಶಿಯನ್ನು ಟೋಕಿಯೊಗೆ ಆಹ್ವಾನಿಸಿತು. 1924 ರಲ್ಲಿ, ಕೀಯೊ ವಿಶ್ವವಿದ್ಯಾನಿಲಯವು ಜಪಾನ್‌ನ ಮುಖ್ಯ ಭೂಭಾಗದಲ್ಲಿ ಮೊದಲ ವಿಶ್ವವಿದ್ಯಾನಿಲಯ ಕರಾಟೆ ಕ್ಲಬ್ ಅನ್ನು ಸ್ಥಾಪಿಸಿತು ಮತ್ತು 1932 ರ ಹೊತ್ತಿಗೆ ಪ್ರಮುಖ ಜಪಾನೀಸ್ ವಿಶ್ವವಿದ್ಯಾಲಯಗಳು ಕರಾಟೆ ಕ್ಲಬ್‌ಗಳನ್ನು ಹೊಂದಿದ್ದವು. ಜಪಾನೀಸ್ ಮಿಲಿಟರಿಸಂ ಉಲ್ಬಣಗೊಳ್ಳುತ್ತಿರುವ ಈ ಯುಗದಲ್ಲಿ, ಹೆಸರನ್ನು 唐手 ("ಚೀನೀ ಕೈ" ಅಥವಾ "ಟ್ಯಾಂಗ್ ಹ್ಯಾಂಡ್") ನಿಂದ 空手 ("ಖಾಲಿ ಕೈ") ಎಂದು ಬದಲಾಯಿಸಲಾಗಿದೆ - ಇವೆರಡನ್ನೂ ಜಪಾನೀಸ್‌ನಲ್ಲಿ ಕರಾಟೆ ಎಂದು ಉಚ್ಚರಿಸಲಾಗುತ್ತದೆ - ಜಪಾನಿಯರು ಬಯಸುತ್ತಾರೆ ಎಂಬುದನ್ನು ಸೂಚಿಸಲು ಜಪಾನೀಸ್ ಶೈಲಿಯಲ್ಲಿ ಯುದ್ಧ ರೂಪವನ್ನು ಅಭಿವೃದ್ಧಿಪಡಿಸಲು. ವಿಶ್ವ ಸಮರ II ರ ನಂತರ, ಒಕಿನಾವಾ (1945) ಒಂದು ಪ್ರಮುಖ ಯುನೈಟೆಡ್ ಸ್ಟೇಟ್ಸ್ ಮಿಲಿಟರಿ ತಾಣವಾಯಿತು ಮತ್ತು ಕರಾಟೆ ಅಲ್ಲಿ ನೆಲೆಸಿರುವ ಸೈನಿಕರಲ್ಲಿ ಜನಪ್ರಿಯವಾಯಿತು.
ಆಲ್ಕಟ್ರಾಝ್

250px|right|ಕೈದಿಗಳನ್ನು ಬಂಧಿಸಿದ ಕಾರಾವಾಸ
ಆಲ್ಕಟ್ರಾಝ್ ಸುಮಾರು ೧೮.೮೬ (೭.೬೩ ಹೆಕ್ಟೇರ್) ಎಕರೆಜಾಗದಲ್ಲಿ ೧೯೩೪ ನೆ ಇಸವಿಯಲ್ಲಿ (ಪೆಸಿಫಿಕ್ ಸಾಗರದ ನೀರಿನ ಮಧ್ಯೆ)ನಿರ್ಮಿಸಲಾಗಿರುವ ಲೈಟ್ ಹೌಸ್, ಹಾಗೂ ಭಾರಿಬಿಗಿ-ಬಂದೋಬಸ್ತ್ ಆದ ಮಿಲಿಟರಿಜೈಲು ಎಂದು ಗುರುತಿಸಲ್ಪಟ್ಟಿದೆ. ಇದು, ಸ್ಯಾನ್ ಫ್ರಾನ್ಸಿಸ್ಕೋ ಕೊಲ್ಲಿಯ ನೀರಿನಮಧ್ಯೆ ಇದೆ. ಈಗ ನಾವು, ಫಿಷರ್‍ಮ್ಯಾನ್ ವಾರ್ಫ್‍ನಲ್ಲಿ ಕುಳಿತು (೩೩ ನೇ ಪಿಯರ್ ಹತ್ತಿರದ) ಈ ಭಾರಿ-ದೊಡ್ಡಜೈಲು ಪ್ರದೇಶಕ್ಕೆ ಹೋಗಬಹುದು. ದುರ್ಗಮವಾದ ಸ್ಥಳದಲ್ಲಿ ಕಟ್ಟಲ್ಪಟ್ಟಿದ್ದರಿಂದ, ಹಿಂದಿನಕಾಲದಲ್ಲಿ ಯಾರೂ ಇದರಹತ್ತಿರ ಸುಳಿಯಲೂ ಅಂಜುತ್ತಿದ್ದರು ! ಸನ್. ೨೦೦೦ ಇಸವಿಯಲ್ಲೂ ಇಲ್ಲಿ ಯಾರೂ ವಾಸಿಸಿದ ದಾಖಲೆಗಳಿಲ್ಲ. ಪಶ್ಚಿಮ ಅಮೆರಿಕದ ಸಮುದ್ರ ತೀರದಲ್ಲಿ ಸ್ಥಾಪಿಸಿರುವ ಲೈಟ್ ಹೌಸ್ ನಾವಿಕರಿಗೆ ಕೈಮರವಾಗಿ ಸೇವೆಸಲ್ಲಿಸಿತ್ತು. ಯುವಜನಾಂಗಕ್ಕೆ ಅದು ಚಿರಪರಿತವಾಗಿರುವುದು ಈ ದ್ವೀಪನಡೆಸಿಕೊಂಡುಬಂದ ರಾಕ್ ಸಂಗೀತದ ಪರಂಪರೆಯಿಂದಾಗಿ. ಕ್ಯಾಲೊಫೋರ್ನಿಯ ರಾಜ್ಯದ, ಸ್ಯಾನ್ ಫ್ರಾನ್ಸಿಸ್ಕೊ ಕೊಲ್ಲಿಯಲ್ಲಿ, ನಗರದಮಧ್ಯಭಾಗದಲ್ಲಿ, ಪೆಸಿಫಿಕ್ ಮಹಾಸಾಗರ ದ ಮಧ್ಯಭಾಗದಲ್ಲಿ, ಎಲ್ಲರ ಆಕರ್ಷಣೆಯ ಕೇಂದ್ರವಾಗಿ ಶೋಭಿಸುತ್ತಿರುವ ಈ ಕಲ್ಲಿನಕೋಟೆ, ಬಹಳಕಾಲ ಮಿಲಿಟರಿ ಕಾರಾಗೃಹವಾಗಿತ್ತು. ಮತ್ತೆ ಅದು,೧೯೫೩ ರರ ವರೆಗೆ, ಫೆಡರಲ್ ಪ್ರಿಸನ್ ಅಗಿ ಸುದ್ದಿಯಲ್ಲಿತ್ತು. ನಂತರ, 'The National Recreation Area', ವಾಗಿ ಪರಿವರ್ತಿತವಾಯಿತು.

250px|right|ಕೈದಿಗಳನ್ನು ಬಂಧಿಸಿದ ಕಾರಾವಾಸ
ಮಿಲಿಟರಿಜೈಲು ಪರ್ಯಟಕರ ಅತಿಪ್ರಿಯವಾದ ಸ್ಥಳವಾಗಿದೆ

೧೯೭೬-೮೬ ರಲ್ಲಿ ಈಗ ಈ ಚಾರಿತ್ರ್ಯಿಕ ಸ್ಥಳದ, ಹಾಗೂ ಗೋಲ್ಡನ್ ಗೇಟ್ ಬ್ರಿಡ್ಜ್ ಆಡಳಿತವನ್ನು National Park Service ಸಂಸ್ಥೆ ನಿರ್ವಹಿಸುತ್ತಿದೆ. ಅದರಿಂದಾಗಿ ಯಾತ್ರಿಗಳು ಇದನ್ನು ತಮ್ಮ ಪ್ರವಾಸದ ಭಾಗವಾಗಿ ಯಾವ ಸಮಯದಲ್ಲಾದರೂ ಫೆರ್ರಿ ಸರ್ವೀಸ್ ಮುಖಾಂತರ ಬಂದು, ಭೇಟಿಮಾಡಬಹುದು. ಅಮೆರಿಕದ ಪಶ್ಚಿಮಗಡಿಯಲ್ಲಿ, ಪೆಸಿಫಿಕ್ ಸಮುದ್ರತೀರದಲ್ಲಿರುವ ಆಲ್ಕಟ್ರಾಝ್ ಅನ್ನು ಮೊದಲು ಅಮೆರಿಕದ ಮಿಲಿಟರಿ ಒಕ್ಕೂಟ ತನ್ನ ಸ್ವಾಧೀನಕ್ಕೆ ತೆಗೆದುಕೊಂಡಿತು. ಈಗ ಇಲ್ಲಿ ರಚಿಸಲಾಗಿರುವ ಸೀಬರ್ಡ್ ಕಾಲೋನಿ ಯಲ್ಲಿ, ವೆಸ್ಟರ್ನ್ ಗಲ್ ಪಕ್ಷಿಗಳು, ಕಾರ್ಮೊರ್ಯಾಂಟ್ಸ್ ಪಕ್ಷಿಗಳು, ಎಗ್ರೆಟ್ಸ್ ಪಕ್ಷಿಗಳು, ಬಹುಸಂಖ್ಯೆಯಲ್ಲಿವೆ. ಹಳೆಯ ಭದ್ರವಾದ ಕಲ್ಲಿನ ಗೋಡೆಗಳಿಂದ ಕಟ್ಟಿದ ಸೆಲ್‍ಗಳಲ್ಲಿ ಯುದ್ಧಕೈದಿಗಳು ಹೇಗೆ ವಾಸಿಸುತ್ತಿದ್ದರು, ಎನ್ನುವುದನ್ನು ಊಹಿಸಲೂ ಸಾಧ್ಯವಿಲ್ಲ. ಅನೇಕರು ಇಲ್ಲಿಂದ ಹೇಗೋ ತಪ್ಪಿಸಿಕೊಂಡು ಓಡಿಹೋದರು. ಮತ್ತೆ ಕೆಲವರು ಮಿಲಿಟರಿ ಅಧಿಕಾರಿಗಳ ಗುಂಡಿನೇಟಿಗೆ ಬಲಿಯಾಗಿ, ಪ್ರಾಣಕಳೆದುಕೊಂಡರು.
ಉಲ್ಲೇಖಗಳು


ವರ್ಗ:ಅಮೇರಿಕ_ಸಂಯುಕ್ತ_ಸಂಸ್ಥಾನದ_ಪ್ರೇಕ್ಷಣೀಯ_ಸ್ಥಳಗಳು
ಮೈಕೆಲ್ ಫೆಲ್ಪ್ಸ್

thumb|right|ಮೈಕೆಲ್ ಫೆಲ್ಪ್ಸ್
ಮೈಕೆಲ್ ಫೆಲ್ಪ್ಸ್ (ಹುಟ್ಟು: ಜೂನ್ ೩೦, ೧೯೮೫) ಇವರು ಅಮೇರಿಕಾ ಸಂಯುಕ್ತ ಸಂಸ್ಥಾನದ ವೃತ್ತೀಯ ಈಜುಗಾರರು. ಇವರು ಒಲಿಂಪಿಕ್ ಕ್ರೀಡೆಗಳಲ್ಲಿ ಅತೀ ಹೆಚ್ಚಿನ ೧೪ ಸ್ವರ್ಣ ಪದಕಗಳನ್ನು ಪಡೆದಿದ್ದು ಸ ಶ್ರೇಷ್ಠ ಒಲಿಂಪಿಯನ್ ಎನಿಸಿಕೊಂಡಿದ್ದಾರೆ. ಇವರ ಎಲ್ಲ ಪದಕಗಳೂ ಈಜು ಸ್ಪರ್ಧೆಯಲ್ಲಿ ಗಳಿಸಿದ್ದಾಗಿವೆ. ಇವರು ೨೦೦೪ರ ಅಥೆನ್ಸ್ ಒಲಿಂಪಿಕ್ ಕ್ರೀಡೆಗಳಲ್ಲಿ ೬ ಸ್ವರ್ಣ, ೧ ರಜತ ಮತ್ತು ೨ ಕಂಚಿನ ಪದಕಗಳನ್ನು ಪಡೆದಿದ್ದರು. ೨೦೦೮ರ ಬೀಜಿಂಗ್ ಒಲಿಂಪಿಕ್ಸನಲ್ಲಿ ೮ ಸ್ವರ್ಣಗಳನ್ನು ಗೆದ್ದು ೧೯೭೨ರ ಮ್ಯುನಿಕ್ ಒಲಿಂಪಿಕ್ಸನಲ್ಲಿ ತಮ್ಮ ದೇಶದವರೇ ಆದ್ ಮಾರ್ಕ್ ಸ್ಪಿಟ್ಜ್ ಗೆದ್ದಿದ್ದ ೭ ಸ್ವರ್ಣಗಳ ದಾಖಲೆಯನ್ನು ಮುರಿದರು. 2016 RIO olampics gold

ಫೆಲ್ಪ್ಸ್
ಎಚ್.ಆರ್.ಚಂದ್ರಶೇಖರ್

ಡಾ.ಎಚ್.ಆರ್.ಚಂದ್ರಶೇಖರ್,ಅಮೆರಿಕದ ಗೆಳೆಯರಿಗೆ ಆತ್ಮೀಯರಿಗೆಲ್ಲಾ 'ಚಂದ್ರ' ಎಂದೇ ಹೆಸರುವಾಸಿಯಾಗಿದ್ದಾರೆ.
ಡಾ.ಚಂದ್ರ, ಭೌತಶಾಸ್ತ್ರದ ಪ್ರೊಫೆಸರ್. ’ಹೂಸ್ಟನ್ ಕನ್ನಡ ವೃಂದ,’ ದಲ್ಲಿ ೧೨, ನೇ, ಏಪ್ರಿಲ್, ೨೦೦೮ ರಂದು, ಬಿಡುಗಡೆಯಾಗಿರುವ,'ಎರಡು ಸಂಪುಟಗಳ ಕರ್ಣಾಟಕ ಭಾಗವತ' ಎಂಬ ಬೃಹತ್ ಕೃತಿಯನ್ನು ಹೊರತಂದ ಕನ್ನಡ ಕವಿ. ಅವರು ಚಿತ್ರದುರ್ಗಜಿಲ್ಲೆಯ ಹೊಳಲ್ಕೆರೆ, ಗ್ರಾಮದಲ್ಲಿ ಹುಟ್ಟಿ ಬೆಳೆದವರು. ಕರ್ಣಾಟಕ ಭಾಗವತವನ್ನು ಸಂಪಾದಿಸಿದ ಲಿಪಿಕಾರ, ಅನುವಾದಕ. ಡಾ.ಚಂದ್ರಶೇಖರ್ ಒಬ್ಬ ಪ್ರತಿಭಾನ್ವಿತ ಭೌತಶಾಸ್ತ್ರದ ಪ್ರಾಧ್ಯಾಪಕರು, ಕರ್ಣಾಟಕ ಭಾಗವತ ಗ್ರಂಥಕ್ಕೆ ಆಧಾರವಾದ ತಾಳೆಗರಿಯ ಪ್ರತಿಗಳನ್ನು ಕ್ರಿ. ಶ. ೧೭೫೫ ರಲ್ಲಿ, ಲಿಖಿಸಿದ 'ಶ್ರೀ.ರಾಮಣ್ಣಯ್ಯ,' ನವರು, ಇವರ ಪೂರ್ವಜರು.
ಬಾಲ್ಯ ಹಾಗೂ ವಿದ್ಯಾರ್ಥಿ ಜೀವನ

'ಹೊಳಲ್ಕೆರೆ ರಂಗರಾವ್ ಚಂದ್ರಶೇಖರ್' ರವರು, ಪ್ರೌಢಶಾಲೆ ಹಾಗೂ ವಿಶ್ವವಿದ್ಯಾಲಯಗಳಲ್ಲಿ ಪ್ರಪ್ರಥಮ ಸ್ಥಾನ (ರಾಜ್ಯಕ್ಕೇ ಪ್ರಪ್ರಥಮ ರ‍್ಯಾಂಕ್), ಹಾಗೂ ಚಿನ್ನದ ಪದಕ ಗಳನ್ನು ಗಳಿಸಿ ಅಮೆರಿಕದ ಸಂಯುಕ್ತ ಸಂಸ್ಥಾನದ 'ಪರ್ಡ್ಯೂ ವಿಶ್ವವಿದ್ಯಾಲಯ,' ದಲ್ಲಿ ೧೯೭೩ ರಲ್ಲಿ 'ಭೌತಶಾಸ್ತ್ರದಲ್ಲಿ ಪಿ.ಎಚ್.ಡಿ'ಪದವಿ ಪಡೆದರು. ತಮ್ಮ ಪಿ.ಯು.ಸಿ ಹಾಗೂ ಬಿ.ಎಸ್.ಸಿ ಪದವಿಗಳಿಸುವ ಸಮಯದಲ್ಲಿ 'ಬೆಂಗಳೂರಿನ ನ್ಯಾಷನಲ್ ಕಾಲೇಜ್' ನಲ್ಲಿ ವಿದ್ಯಾಭ್ಯಾಸ ಮಾಡುವ ಸಮಯ ದಲ್ಲಿ ಶ್ರೀ ರಾಮಕೃಷ್ಣ ಸ್ಟೂಡೆಂಟ್ಸ್ ಹೋಮ್, ಬೆಂಗಳೂರು-೫೬೦ ೦೦೪ ನಲ್ಲಿದ್ದುಕೊಂಡು ತಮ್ಮ ವ್ಯಾಸಂಗವನ್ನು ನಡೆಸಿದರು. ಅಮೆರಿಕ, ಜರ್ಮನಿ, ಮುಂತಾದ ದೇಶಗಳಲ್ಲಿ ಭೌತಶಾಸ್ತ್ರದ ಸಂಶೋಧನೆ ನಡೆಸಿ, ಈಗ 'ಮಿಸ್ಸೂರಿ ಪ್ರಾಂತ್ಯದ ವಿಶ್ವವಿದ್ಯಾಲಯ', ದಲ್ಲಿ ಪ್ರಾಧ್ಯಾಪಕರೂ, 'ಭೌತಶಾಸ್ತ್ರ ವಿಭಾಗದ ಅಧ್ಯಕ್ಷ'ರೂ ಆಗಿದ್ದಾರೆ. (Chair). ಇವರಿಗೆ ಪ್ರಖ್ಯಾತವಾದ 'ಆಲ್ಫ್ರೆಡ್ ಸ್ಲೋನ್', ಮುಂತಾದ ಪ್ರಶಸ್ತಿಗಳು ದೊರೆತಿವೆ. 'ವಿಶ್ವಸಂಸ್ಥೆಯ ಒಂದು ವಿಭಾಗದಿಂದ ಪ್ರಶಸ್ತಿ' ಪಡೆದು ೧೯೯೩ ರಲ್ಲಿ ಭಾರತದ ಪ್ರಸಿದ್ಧ ಸಂಶೋಧನಾನಿಲಯಗಳಲ್ಲಿ ತಮ್ಮ 'ಸಂಶೋಧನೆಯ ಸಾರ'ವನ್ನು ವಿಸ್ತರಿಸಿದರು. ಸುಮಾರು ನೂರೈವತ್ತು ಸಂಶೋಧನ ಪತ್ರಿಕೆಗಳನ್ನೂ ಅನೇಕ 'ಸಂಶೊಧಕ ಗ್ರಂಥಗಳಲ್ಲಿ ಅಧ್ಯಾಯ'ಗಳನ್ನೂ 'ಅಂತಾರಾಷ್ಟ್ರೀಯ ಸಮ್ಮೇಳನಗಳ ಸಂಚಿಕೆ'ಗಳಲ್ಲಿ 'ಪ್ರಬಂಧಗಳನ್ನೂ' ಪ್ರಕಟಿಸಿದ್ದಾರೆ.
'ಶಾಂತಿ ಮಂದಿರದ ಸಂಸ್ಥಾಪಕರಲ್ಲೊಬ್ಬರು'

'ಚಂದ್ರರವರು','ಮಿಸ್ಸೂರಿ ರಾಜ್ಯದ, ಕೊಲಂಬಿಯದ, ಶಾಂತಿ ಮಂದಿರ್,' ನ ಸ್ಥಾಪನೆಯಲ್ಲಿ ಪಾತ್ರ ವಹಿಸಿದ, ಮೊದಲ ಭಾರತೀಯ ತಂಡದಲ್ಲಿದ್ದಾರೆ. ಅಮೆರಿಕದ ಮಿಸ್ಸೂರಿರಾಜ್ಯದ ಕೊಲಂಬಿಯದಲ್ಲಿ 'ಶಾಂತಿಮಂದಿರ್,' ಎಂಬ ಭಾರತೀಯ ಸಾಂಸ್ಕೃತಿಕ ಚಟುವಟಿಕೆಗಳನ್ನು ಪ್ರಸಾರ ಮಾಡಲು ಕಂಕಣಬದ್ಧವಾಗಿರುವ ಮಂದಿರದ ಸ್ಥಾಪನೆಯಲ್ಲಿ ಮೊದಲಿನಿಂದಲೂ ಶ್ರಮಿಸಿದ, ೧೦ ಪರಿವಾರಗಳಲ್ಲಿ ಡಾ.ಚಂದ್ರಾ ಅವರದೂ ಒಂದು ಪರಿವಾರ. ಈ ಪರಿವಾರಗಳು ಪ್ರಮುಖ ಟ್ರಸ್ಟಿಗಳಾಗಿ ಮಂದಿರಕ್ಕೆ ಬೇಕಾಗಿದ್ದ ಸ್ಥಳವನ್ನು ಖರೀದಿಸಿ ವಹಿಸಿ ಕೊಟ್ಟಿದ್ದಾರೆ. ನಂತರ ಹಲವಾರು ಭಾರತೀಯ ಪರಿವಾರಗಳು, ತಮ್ಮ ಯೋಗದಾನ ಮಾಡಿ,'ಶಾಂತಿಮಂದಿರ,'ದ ಪ್ರಗತಿಗೆ ಕಾರಣರಾಗಿದ್ದಾರೆ. 'ಶಾಂತಿಮಂದಿರ,' ಹಮ್ಮಿಕೊಂಡ ಕಾರ್ಯಕ್ರಮಗಳು ಹಲವಾರು. ಇದರ ಬಗ್ಗೆ ಹೆಚ್ಚಿನ ಮಾಹಿತಿಗಳನ್ನು ಕೆಳಗಿನ # 'ವೆಬ್ ಸೈಟ್' ನಲ್ಲಿ ವೀಕ್ಷಿಸಬಹುದು.
ಉಲ್ಲೇಖಗಳು


ವರ್ಗ:ಭೌತಶಾಸ್ತ್ರದ ಪ್ರಾಧ್ಯಾಪಕರು
ವರ್ಗ:ಕನ್ನಡ ಸಾಹಿತಿಗಳು
ವರ್ಗ:ಭಾರತೀಯ ಅಮೆರಿಕನ್
ವರ್ಗ:ಕರ್ನಾಟಕದ ಪ್ರಸಿದ್ಧ ವ್ಯಕ್ತಿಗಳು
ವರ್ಗ:ಬೆಂಗಳೂರಿನವರು
ಸಿ ಎನ್ ಮಂಜಪ್ಪ

ಕನ್ನಡದಲ್ಲಿ ಕಾನೂನು ಶಿಕ್ಷಣ - ಸಿ ಎನ್ ಮಂಜಪ್ಪನವರ ಕಾಣಿಕೆಗಳು

"ಆಡಳಿತದಲ್ಲಿ ಕನ್ನಡ" ಈ ಕೂಗು ಬಹಳ ಕಾಲದಿಂದಲೂ ಇದೆ. ಆದರೆ ಅದಕ್ಕೆ ಬೇಕಾದ ತಯಾರಿಯ ಬಗ್ಗೆ ಮಾತ್ರ ನಮ್ಮ ಧೋರಣೆ ಬೇರೆ. ಪ್ರಾಥಮಿಕ ಹಂತದಿಂದ ಇಂಗ್ಲಿಷ್ ಬೇಕೇ ಬೇಕು ಅಂತಲೂ ಅನ್ನುವವರು ನಾವೆ. ಇಂಗ್ಲಿಷಿನ ಬುನಾದಿಯ ಮೇಲೆ ಕನ್ನಡದರಮನೆ ಕಟ್ಟಲು ಸಾಧ್ಯವೇ? ಕನ್ನಡ ಕಲಿಕೆ ಇಲ್ಲದೆ ಕನ್ನಡದಾಡಳಿತ ಎಂತು?

ಪ್ರಾಥಮಿಕ ಹಂತವೊಂದೇ ಅಲ್ಲ. ಉನ್ನತ ಶಿಕ್ಷಣಕ್ಕೂ ಕನ್ನಡವನ್ನೇ ಬಳಸಬೇಕು. ಆಗ ರಾಜ್ಯಾಡಳಿತದಲ್ಲಿ ಕನ್ನಡಬಂದೀತು. ಆದರೆ ಕನ್ನಡದಲ್ಲಿ ಪಠ್ಯಪುಸ್ತಕಗಳೆಲ್ಲಿವೆ? ವೈದ್ಯಕೀಯ, ತಾಂತ್ರಿಕ ಶಿಕ್ಷಣ ಹಾಗಿರಲಿ, ಕಾನೂನು ಶಿಕ್ಷಣಕ್ಕೂ ಸಹ ಉತ್ತಮ ಪಠ್ಯಪುಸ್ತಗಳು ಬಹು ಕಡಿಮೆ. ಈ ಹಿನ್ನೆಲೆಯಲ್ಲಿ ಮಾನ್ಯ ಮಂಜಪ್ಪನವರ ಕಾನೂನು ಕುರಿತಾದ ಕನ್ನಡಪುಸ್ತಕಗಳು ಶ್ಲಾಘನೀಯವೆನ್ನಿಸಿಕೊಳ್ಳುತ್ತವೆ.

ಸಿ.ಎನ್. ಮಂಜಪ್ಪನವರು ತಮ್ಮ ಎಲ್.ಎಲ್.ಎಂ. ಪದವಿಯ ನಂತರ ೧೫ ವರ್ಷಗಳಿಂದ ಮೈಸೂರಿನ ವಿದ್ಯಾವರ್ಧಕ ಕಾನೂನು ಕಾಲೇಜಿನಲ್ಲಿ ಉಪನ್ಯಾಸಕರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ. ಕಾನೂನು ಕ್ಷೇತ್ರದಲ್ಲಿ ಆಳವಾದ ಅಧ್ಯಯನ ಚಿಂತನೆಗಳನ್ನು ಮೈಗೂಡಿಸಿಕೊಂಡು ಸದಾ ಚಟುವಟಿಕೆಯಲ್ಲಿರುವ ಇವರು ಕಾನೂನು ಶಿಕ್ಷಣ ಹೇಗಿರಬೇಕು, ಜನಸಾಮಾನ್ಯರಿಗೆ ಕಾನೂನು ತಿಳುವಳಿಕೆ ಉಂಟಾಗಲು ಏನೇನು ಮಾಡಬಹುದು ಎಂಬುದರ ಬಗ್ಗೆ ಪ್ರಯೋಗಾತ್ಮಕ ಯೋಜನೆ ರೂಪಿಸಿದ್ದಾರೆ.

ಪಂಚಾಯತ್ ರಾಜ್ ವ್ಯವಸ್ಥೆಯಲ್ಲಿ ವಿವಿಧ ಪಂಚಾಯತಿಗಳು, ಕರ್ನಾಟಕ ಪಂಚಾಯತ್ ಕಾಯ್ದೆ ೧೯೯೩ ರ ಅಡಿಯಲ್ಲಿ ಹೇಗೆ ಕಾರ್ಯನಿರ್ವಹಿಸಬೇಕೆಂದು ಸುಲಭ ಶೈಲಿಯಲ್ಲಿ ಪುಸ್ತಕ ರಚಿಸಿದ್ದಾರೆ. ಈ ಪುಸ್ತಕವನ್ನು ಕಾನೂನು ಸೇವಾ ಪ್ರಾಧಿಕಾರ ಮತ್ತು ಕರ್ನಾಟಕ ಸರ್ಕಾರದ ಗ್ರಾಮೀಣಾಭಿವೃದ್ಧಿ ಮತ್ತು ಪಂಚಾಯತ್ ರಾಜ್ ಇಲಾಖೆ ಜಂಟಿಯಾಗಿ ಪ್ರಕಟಿಸಿವೆ.

ಇವರ ಇತರ ಪುಸ್ತಕಗಳ ಪರಿಚಯ:

ಮಾಹಿತಿ ಹಕ್ಕು ಅಧಿನಿಯಮ ೨೦೦೫ - ಟೀಕೆ, ಟಿಪ್ಪಣಿ(Right to Information Act 2005: Comments- along with all related circulars)
ಪ್ರಕಾಶಕರು: ಸಿರಿ ಸವಿ ಕಾನೂನು ಪುಸ್ತಕ ಪ್ರಕಾಶನ (ದೂರವಾಣಿ: ೯೮೪೫೧೮೯೨೧೨)
ಪುಟ: ೩೨೦ ಬೆಲೆ: ರೂ. ೨೨೫

ಪಂಚಾಯತ್ ರಾಜ್ ಕೈಪಿಡಿ (ಕಾನೂನು, ನಿಯಮ, ಟಿಪ್ಪಣಿ, ಪ್ರಶ್ನೋತ್ತರ)
(Panchaayat Raaj - Act, Rules, Comments and FAQs)
ಪ್ರಕಾಶಕರು: ಕರ್ನಾಟಕ ಪಂಚಾಯತ್ ಪರಿಷತ್, ಶೇಷಾದ್ರಿಪುರಂ, ಬೆಂಗಳೂರು
ಪುಟ: ೧೯೨ ಬೆಲೆ: ರೂ. ೧೦೦

ಕಂಪನಿ ಕಾನೂನು(Companies Act 1956)
ಸಹ ಲೇಖನ: ಶ್ರೀ ಎಂ ಎನ್ ಭೀಮೇಶ್, ಉಪನ್ಯಾಸಕರು, ಜೆ ಎಸ್ ಎಸ್ ಕಾನೂನು ಕಾಲೇಜು, ಮೈಸೂರು
ಪ್ರಕಾಶಕರು: ಪ್ರಭೋಧ ಪಬ್ಲಿಕೇಶನ್ಸ್, ಮೈಸೂರು (ದೂರವಾಣಿ:೦೮೨೧-೨೫೨೪೩೫೪)
ಪುಟ:೫೦೧ ಬೆಲೆ: ರೂ. ೨೭೦

ಬರಲಿರುವ ಪುಸ್ತಕಗಳು: ಕೌಟುಂಬಿಕ ಕಾನೂನುಗಳು, ಅಪರಾಧ ಕಾನೂನು ಪ್ರಕ್ರಿಯೆ

ಸಿ. ಎನ್. ಮಂಜಪ್ಪನವರಿಂದ ಇನ್ನಷ್ಟು ಪುಸ್ತಕಗಳಂತೂ ಖಂಡಿತ ಹೊರಬರಲೆಂದು ನಮ್ಮ ಹಾರೈಕೆ. ಜೊತೆಗೆ ಕನ್ನಡದಲ್ಲಿ ಕಾನೂನು ಓದುಗರು ಹಾಗೂ ಬಳಸುವವರು ಹೆಚ್ಚಾದಲ್ಲಿ ಮಾತ್ರ ನಮ್ಮೆಲ್ಲರ ಬಯಕೆಯಾದ "ಎಲ್ಲೆಲ್ಲೂ ಕನ್ನಡ" ಸಾಕಾರವಾದೀತು.

ವರ್ಗ:ಲೇಖಕರು
ಭಾರತೀಯ ಅಂಚೆ ಸೇವೆ

ಭಾರತೀಯ ಅಂಚೆ ಸೇವೆಯು () ಭಾರತ ಸರಕಾರ ನಡೆಸುವ ಸಾರ್ವಜನಿಕ ಅಂಚೆ ವ್ಯವಸ್ಥೆ. ಭಾರತೀಯ ಅಂಚೆ ಸೇವೆ ವಿಶ್ವದಲ್ಲೇ ಅತಿ ದೊಡ್ಡದಾದ ಸಂಪರ್ಕ ಜಾಲವನ್ನು ಹೊಂದಿದೆ. ಮತ್ತು ಇದರ 1,56,000 ಅಂಚೆ ಕಛೇರಿಗಳು ದೇಶಾದ್ಯಂತ ಕಾರ್ಯನಿರ್ವಹಿಸುತ್ತಿವೆ. ಭಾರತ ದೇಶದ ಯಾವುದೇ ಊರಿಗೆ ಹೋದರೂ ನಿಮಗೆ ಅಂಚೆ ಕಛೇರಿ ಕಾಣಸಿಗುವುದರಿಂದ, ಸಾರ್ವಜನಿಕರು ದೇಶದ ಎಲ್ಲಾ ಪ್ರದೇಶಗಳೊಂದಿಗೆ ಸಂಪರ್ಕದಲ್ಲಿರಲು ಸಾಧ್ಯವಾಗಿದೆ.
ಅಂಚೆ ಸೇವೆ

thumb|right|200px| ಅಂಚೆ ಕಛೇರಿ
ಸರ್ಕಾರ ಮತ್ತು ಸಂಸ್ಥೆ

ಭಾರತೀಯ ಅಂಚೆ ಸೇವೆ ವಿವಿಧ ಸೇವೆಗಳನ್ನು ತನ್ನ ಗ್ರಾಹಕರಿಗೆ ಒದಗಿಸುತ್ತಿದ್ದು ಅದರಲ್ಲಿ ಪತ್ರ ವ್ಯವಹಾರ, ನೊಂದಾಯಿತ ಪತ್ರವ್ಯವಹಾರ, ಶೀಘ್ರ ಅಂಚೆ, ಪಾರ್ಸೆಲ್ ಸೇವೆ, ಇ-ಅಂಚೆ, ವಿಶೇಷ ಕೊರಿಯರ್ ಸೇವೆ (EMS-SPEED POST) ಇನ್ನಿತರ ಸೇವೆಗಳು ಸೇರಿವೆ.
ಇದರ ಜೊತೆಗೆ ಹಣದ ವ್ಯವಾಹಾರದಲ್ಲಿ ಮನಿ ಆರ್ಡರ್, ಮ್ಯುಚುಯಲ್ ಫಂಡ್, ಹಣ ವರ್ಗಾವಣೆ ಸೇರಿವೆ. ಮತ್ತು ವಿಶೇಷ ಉಳಿತಾಯ ಸೇವೆಗಳಾದ ರಾಷ್ಟ್ರೀಯ ಉಳಿತಾಯ ಪತ್ರ (NSC), ಕಿಸಾನ್ ವಿಕಾಸ್ ಪತ್ರ, ಆವರ್ತಿತ ಠೇವಣಿ ಮತ್ತು ನಿಶ್ಚಿತ ಠೇವಣಿಗಳನ್ನು ಒದಗಿಸುತ್ತಿದೆ.
ಸಾಮಾನ್ಯವಾಗಿ ಅಂಚೆ ಡಬ್ಬಗಳು ಕೆಂಪು (ಅಂತಾರಾಪ್ಟ್ರೀಯ ಪತ್ರಗಳಿಗೆ), ಹಸಿರು (ಸ್ಥಳೀಯ, ಮಹಾನಗರ ಮತ್ತು ಪ್ರಮುಖ ನಗರಗಳ ಪತ್ರಗಳಿಗೆ) ಮತ್ತು ಹಳದಿ (ಶೀಘ್ರ ಅಂಚೆ ಸೇವೆಗಾಗಿ) ಬಣ್ಣ ಹೊಂದಿವೆ. ಅಂಚೆ ಕಛೇರಿಗಳು ವಾರದಲ್ಲಿ ಆರು ದಿನಗಳು ಕಾರ್ಯನಿರ್ವಹಿಸುವುದು. ಭಾನುವಾರ ರಜಾದಿನವಾಗಿದ್ದು, ಶನಿವಾರ ಮಧ್ಯಾಹ್ನದವರೆಗೆ ಮಾತ್ರ ತೆರೆದಿರುವುದು. ಯಾರಾದರು ಪತ್ರವ್ಯವಹಾರ ಮಾಡಬೇಕಾದಲ್ಲಿ ಅಂಚೆಚೀಟಿಯನ್ನು ಅಂಟಿಸುವುದು ಕಡ್ಡಾಯ. ಅಂತಾರಾಪ್ಟ್ರೀಯ ಪಾರ್ಸೆಲ್ ಇಪ್ಪತ್ತು ಕೆ.ಜಿ.ಯನ್ನು ಮೀರಿರಬಾರದು. ಬುಕ್ ಪೋಸ್ಟ್ ಸೇವೆ ಅತಿ ಕಡಿಮೆ ದರದ ಸೇವೆಯಾಗಿದ್ದು ಪುಸ್ತಕಗಳು, ಕಡತಗಳು, ಮುದ್ರಣ ಪತ್ರಗಳು ಇತರೆ ಐದು ಕೆ.ಜಿ. ಮೀರಿರಬಾರದು.
ಅಂಚೆಯ ಇತರ ಶಾಖೆಗಳು

ಪತ್ರ ವ್ಯವಹಾರ
ನೊಂದಾಯಿತ ಪತ್ರವ್ಯವಹಾರ
ಶೀಘ್ರ ಅಂಚೆ
ಪಾರ್ಸೆಲ್ ಸೇವೆ
ಇ-ಅಂಚೆ
ವಿಶೇಷ ಕೊರಿಯರ್ ಸೇವೆ
ಮನಿ ಆರ್ಡರ್
ಮ್ಯುಚುಯಲ್ ಫಂಡ್
ಹಣ ವರ್ಗಾವಣೆ
ರಾಷ್ಟ್ರೀಯ ಉಳಿತಾಯ ಪತ್ರ ವ್ಯವಹಾರ
ಕಿಸಾನ್ ವಿಕಾಸ್ ಪತ್ರ
ಆವರ್ತಿತ ಠೇವಣಿ
ನಿಶ್ಚಿತ ಠೇವಣಿ
ಬಾಹ್ಯ ಸಂಪರ್ಕಗಳು

*
* Tracking website
*
* 150 years of Indian Postal History
ಉಲ್ಲೇಖಗಳು

ಅಂಚೆ
ವರ್ಗ:ಅಂಚೆ ವ್ಯವಸ್ಥೆಗಳು
ಕಾಮನ್ ರೇಲ್

thumb |right |200px |ಕಾಮನ್ ರೇಲ್ ವ್ಯವಸ್ಥೆ
ಕಾಮನ್ ರೇಲ್ ಆಧುನಿಕ ಪೆಟ್ರೋಲ್ ಮತ್ತು ಡೀಸಲ್ ಇಂಜಿನ್‍ಗಳಲ್ಲಿ ಇಂಧನವನ್ನು ಸರಬರಾಜು ಮಾಡುವ ತಂತ್ರಜ್ಞಾನ.

ಈ ವ್ಯವಸ್ಥೆಯಲ್ಲಿ ಇಂಧನವನ್ನು ಹೆಚ್ಚು ಒತ್ತಡದಿಂದ ಡಿಜಲ್ ಇಂಜಿನ್ ನಲ್ಲಿ ಪ್ರವಹಿಸಲಾಗುತ್ತದೆ (ಸುಮಾರು ೧೬೦೦ ಬಾರ್) ಈ ರೀತಿಯ ಅಧಿಕ ಒತ್ತಡದಿಂದಾಗಿ ಇಂಢನವು ಸರಿಯಾಗಿ ಬೆರೆತು ಕಡಿಮೆ ಕಾರ್ಬ್ ನ್ ಕಶ್ಮ್ ಲ್ ಗಳನ್ನು ಹೊರಹಾಕುತ್ತದೆ.

ಬಾಷ್, ಸಿಮೆನ್ಸ್,ಡೆಲ್ಫಿ ಮುಂತಾದ ಕಂಪನಿಗಳು ಜಗತ್ತಿನಾದ್ಯಂತ ಸಿ.ರ್.ಎಸ್ ಉಪಕರಣಗಳನ್ನು ಉತ್ಪಾದಿಸುತ್ತವೆ.

ವರ್ಗ:ಯಂತ್ರಗಳು

ja:噴射ポンプ#コモンレール式
ಸೌರವ್ ಗಂಗೂಲಿ

thumb|ಸೌರವ್ ಗಂಗೂಲಿ


ಸೌರವ್ ಚಂದಿದಾಸ್ ಗಂಗೂಲಿ (ಜನನ: ಜುಲೈ ೮, ೧೯೭೨) - ಭಾರತ ಕ್ರಿಕೆಟ್ ತಂಡದ ಆಟಗಾರರೊಲ್ಲಬ್ಬರು ಮತ್ತು ತಂಡದ ಮಾಜಿ ನಾಯಕ. ಟೆಸ್ಟ್ ಕ್ರಿಕೆಟ್ ನಲ್ಲಿ ಇವರು ಭಾರತದ ಅತ್ಯಂತ ಸಫಲ ನಾಯಕ, ಭಾರತ ಕ್ರಿಕೆಟ್ ತಂಡವು ಇವರು ನಯಕತ್ವ ವಹಿಸಿದ್ದ ೪೯ ಟೆಸ್ಟ್ ಪಂದ್ಯಗಳಲ್ಲಿ ೨೧ ಪಂದ್ಯಗಳನ್ನು ಜಯಿಸಿದೆ.ಸೌರವ್ ನಾಯಕತ್ವದಲ್ಲಿ ಭಾರತ ೨೦೦೩ರ ವಿಶ್ವ ಕಪ್ ಫೈನಲ್ ತಲುಪಿತ್ತು.ಎದಗೈ ಆಟಗಾರರಾದ ಸೌರವ್, ೧೦,೦೦೦ಕ್ಕೂ ಹೆಚ್ಚು ರನ್ನುಗಳನ್ನು ಅಂತರರಾಷ್ಟ್ರೀಯ ಓಂದು ದಿನದ ಕ್ರಿಕೆಟ್ ನಲ್ಲಿ ಗಳಿಸಿರುವ ಇವರನ್ನು, ಇವರ ಸಹ ಆಟಗಾರರು ಪ್ರೀತಿಯಿಂದ 'ದಾದಾ'ಯೆಂದು ಕರೆಯುತ್ತಾರೆ.
ಸೌರವ್ ಗಂಗೂಲಿ ಭಾರತೀಯ ಪ್ರಿಮಿಯರ್ ಲೀಗ್ ನ, ಕೊಲ್ಕತ್ತ ನೈಟ್ ರೈಡರ್ಸ್ ತಂಡದ ನಾಯಕರು ಮತ್ತು 'ಐಕಾನ್ ಆಟಗಾರ'.
ಸೌರವ್ ೨೦೦೮ರ ಆಸ್ಟ್ರೇಲಿಯಾ ತಂಡದ ವಿರುದ್ಧ್ದದ ಟೆಸ್ಟ್ ಸರಣಿಯ ನಂತರ ಅಂತರ್ರಾಷ್ಟ್ರೀಯ ಕ್ರಿಕೆಟ್ ಗೆ ವಿದಾಯ ಹೇಳಿದ್ದಾರೆ.
ವೈಯಕ್ತಿಕ ಜೀವನ

ಚಂದಿದಾಸ್ ಮತ್ತು ನಿರೂಪಮ ಗಂಗೂಲಿಯವರ ಕೊನೆಯ ಮಗನಾದ ಸೌರವ್, ಜುಲೈ ೮, ೧೯೭೨ ರಂದು ಕೊಲ್ಕತ್ತ ದಲ್ಲಿ ಜನಿಸಿದರು.
* ಎಡಗೈ ಆಟಗಾರ
* ಬಲಗೈ ಮಧ್ಯಮ ವೇಗದ ಬೌಲರ್. ಅತಿ
ಬೇಗ ೧೦೦೦೦ ರನ್ ಪೂರೈಸಿದ ಅಗ್ರಮಾನ್ಯ ಬ್ಯಾಟ್ಸಮನ್ ದಾದಾ.....ಇವರನ್ನು ಕಂಡರೆ ಭಯ ಪಡುವ ಬೌಲರ್ ಗಳೆ ಜಾಸ್ತಿ ಅದರಲ್ಲೂ ಲೆಗ್ ಸ್ಪಿನ್ನರ್ ಅಂತು ಇವರನ್ನು ಕಂಡರೆ ಹುಲಿಗೆ ನೋಡಿದಷ್ಟು ಭಯ ಪಡ್ತಾಯಿದರು...
ಹೊರಗಿನ ಸಂಪರ್ಕಗಳು

* ಕ್ರಿಕ್ ಇನ್ಫೊ - ಆಟಗಾರರ ಪ್ರೊಫೈಲ್‌ನಲ್ಲಿ ಸೌರವ್ ಗಂಗೂಲಿ ಬಗ್ಗೆ ಮಾಹಿತಿ


ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು
ವರ್ಗ:ಕ್ರಿಕೆಟ್
ವರ್ಗ:ಕ್ರಿಕೆಟ್ ಆಟಗಾರ
ಡೋನಾಲ್ಡ್ ಬ್ರ್ಯಾಡ್ಮನ್

ಸರ್. ಡೋನಾಲ್ಡ್ ಜಾರ್ಜ್ ಬ್ರ್ಯಾಡ್ಮನ್ ಆರ್ಡರ್ ಆಫ್ ಆಸ್ಟ್ರೇಲಿಯಾ(೨೭ ಅಗಸ್ಟ್,೧೯೦೮-೨೫ ಫೆಬ್ರವರಿ,೨೦೦೧) ಕ್ರಿಕೆಟ್ ಜಗತ್ತು ಕಂಡ ಸಾರ್ವಕಾಲಿಕ ಶ್ರೇಷ್ಠ ಕ್ರಿಕೆಟ್ ಆಟಗಾರ(ದಾಂಡಿಗ). ಇವರು ಆಸ್ಟ್ರೇಲಿಯಾ ದೇಶದವರಾಗಿದ್ದು, ಇವರನ್ನು ದಿ ಡಾನ್ ಎಂದು ಗೌರವಪೂರ್ಣವಾಗಿ ಸಂಭೋದಿಸಲಾಗುತ್ತದೆ. ಇವರು ಬ್ಯಾಟಿಂಗ್ನಲ್ಲಿ ೯೯.೯೪ರ ಸರಾಸರಿಯನ್ನು ಹೊಂದಿದ್ದಾರೆ, ಈ ಸರಾಸರಿಯು ಸಂಖ್ಯಾಶಾಸ್ತ್ರೀಯವಾಗಿ ಎಲ್ಲ ಪ್ರಮುಖ ಕ್ರೀಡೆಗಳಲ್ಲಿ ಕಂಡ ಅತ್ಯುನ್ನತ ಮಟ್ಟವೆಂದು ಪರಿಗಣಿಸಲಾಗುತ್ತದೆ.

ಬ್ರ್ಯಾಡ್ಮನ್ರವರು ಚಿಕ್ಕವರಾಗಿದ್ದಾಗ ಕ್ರಿಕೆಟ್ ಸ್ಟಂಪ್ ಮತ್ತು ಗೋಲ್ಫ್ ಚೆಂಡಿನೊಂದಿಗೆ ಅಭ್ಯಾಸ ಮಾಡುತ್ತಿದ್ದರೆಂಬುದು ಆಸ್ಟ್ರೇಲಿಯಾ ತುಂಬೆಲ್ಲಾ ಜನಜನಿತವಾಗಿರುವ ಕಥೆಯಾಗಿದೆ. ಕೇವಲ ೨ ವರ್ಷದಲ್ಲಿ ಇವರು ಗಲ್ಲಿ ಕ್ರಿಕೆಟ್ನಿಂದ ಟೆಸ್ಟ್ ಕ್ರಿಕೆಟ್ಟಿಗೆ ಬಡ್ತಿ ಪಡೆದಿದ್ದರು.ತಮ್ಮ ೨೨ನೇಯ ಹುಟ್ಟುಹಬ್ಬದ ಹೊತ್ತಿಗೆ ಇವರು ಅನೇಕ ಬ್ಯಾಟಿಂಗ್ ದಾಖಲೆಗಳನ್ನು ಸ್ಥಾಪಿಸಿದ್ದರು, ಅದರಲ್ಲಿ ಕೆಲವು ಇನ್ನೂ ಅಳಿಯದೇ ನಿಂತಿವೆ.
ಸರಾಸರಿ ಒಂದು ವಿಶ್ಲೇಷಣೆ

ಬ್ರಾಡ್ಮನ್ರ ಬ್ಯಾಟಿಂಗ್ ಸರಾಸರಿಯಾದ ೯೯.೯೪ ಕ್ರಿಕೆಟ್ ಜಗತ್ತಿನ ಒಂದು ವಿಶಿಷ್ಟ ಸಂಖ್ಯೆಯಾಗಿದೆ. ಆಸ್ಟ್ರೇಲಿಯಾದಲ್ಲಿ ಈ ಸಂಖ್ಯೆಯನ್ನು ಯಾವ ರೀತಿಯಿಂದ ಆದರಿಸುತ್ತಾರೆಂದರೆ, ಆಸ್ಟ್ರೇಲಿಯನ್ ಬ್ರಾಡಕಾಸ್ಟಿಂಗ್ ಕಂಪನಿಯ ಎಲ್ಲ ಸ್ಥಳಗಳ ಅಂಚೆ ಪೆಟ್ಟಿಗೆ ಸಂಖ್ಯೆ ೯೯೯೪. ೨೦ಕ್ಕೂ ಹೆಚ್ಚು ಟೆಸ್ಟ್ ಇನ್ನಿಂಗಗಳನ್ನಾಡಿರುವ ಯಾವ ಬ್ಯಾಟ್ಸಮನ್ನನೂ ಕೂಡ ೬೧ರ ಸರಾಸರಿಗಿಂತ ಮೇಲೆ ಹೋಗಿಲ್ಲ, ಈ ಹಿನ್ನೆಲೆಯಲ್ಲಿ ೯೯.೯೪ರ ಸರಾಸರಿ ಇನ್ನೂ ಮಹಾನ್ ಸಾಧನೆಯಾಗಿ ಕಾಣುತ್ತದೆ. ಟೆಸ್ಟ್ ಪಂದ್ಯಗಳನ್ನಾಡಿದ ಯಾವ ದಾಂಡಿಗನೂ ಬ್ರಾಡ್ಮನ್ ಗಳಿಸಿದ ರೀತಿಯಲ್ಲಿ ಶತಕಗಳನ್ನು ಬಾರಿಸಲಾಗಿಲ್ಲ, ಅವರು ಸರಾಸರಿ ತಮ್ಮ ಪ್ರತಿ ಮೂರನೇಯ ಇನ್ನಿಂಗ್ನಲ್ಲಿ ಶತಕವೊಂದನ್ನು ಬಾರಿಸುತ್ತಿದ್ದರು. ಅವರು ಒಟ್ಟು ೨೯ ಶತಕಗಳನ್ನು ಬಾರಿಸಿದ್ದಾರೆ.
ಸಂಖ್ಯಾ ವಿವರ

ಟೆಸ್ಟ್ ಪಂದ್ಯಗಳಲ್ಲಿನ ಸಾಧನೆ

left|thumb|435px|ಬ್ರಾಡ್ಮನ್ರ ಟೆಸ್ಟ್ ಸಾಧನೆಯನ್ನು ಗುರುತಿಸುವ ಒಂದು ಗ್ರಾಫ್. ಕೆಂಪು ಗೆರೆಗಳು ಅವರ ಇನ್ನಿಂಗ್ಸನ್ನು ತೋರಿಸುತ್ತವೆ, ಮತ್ತು ನೀಲಿ ಗೆರೆ ಅವರ ಹಿಂದಿನ ೧೦ ಇನ್ನಿಂಗ್ಸಗಳ ಸರಾಸರಿಯನ್ನು ತೋರಿಸುತ್ತದೆ. ನೀಲಿ ಚುಕ್ಕೆಗಳು ಅವರು ಔಟಾಗದೇ ಉಳಿದ ಇನ್ನಿಂಗನ್ನು ತೋರಿಸುತ್ತದೆ.
ಎಲ್ಲ ಪಂದ್ಯಗಳಲ್ಲಿನ ಸಾಧನೆ
ಉಲ್ಲೇಖಗಳು

ವರ್ಗ:ಆಸ್ಟ್ರೇಲಿಯಾದ ಕ್ರಿಕೆಟ್ ಆಟಗಾರರು
ಕರ್ಟ್ಲಿ ಯ್ಯಾಂಬ್ರೋಜ್

{{Infobox Cricketer biography |
playername = Curtly Ambrose |
image = Curtly ambrose2 crop.jpg |
country = West Indies |
fullname = Curtly Elconn Lynwall Ambrose
| nickname = Little Bird
| living = true
| dayofbirth = 21
| monthofbirth = 9
| yearofbirth = 1963
| placeofbirth = Sweetes Village
| countryofbirth = Antigua and Barbuda
| heightft = 6
| heightinch = 7
| batting = Left-handed batsman (LHB)
| bowling = Right-arm fast (RF)
| role = Bowler

| international = true
| testdebutdate = 2 April
| testdebutyear = 1988
| testdebutagainst = Pakistan
| testcap = 192
| lasttestdate = 31 August
| lasttestyear = 2000
| lasttestagainst = England
| odidebutdate = 12 March
| odidebutyear = 1988
| odidebutagainst = Pakistan
| odicap = 53
| lastodidate = 23 April
| lastodiyear = 2000
| lastodiagainst = Pakistan

| club1 = Leeward Islands
| year1 = 1985–2000
| club2 = Antigua and Barbuda
| year2 = 1998–1999
| club3 = Northamptonshire
| year3 = 1989–1996 |
deliveries = {} |
columns = 4 |
column1 = Tests |
matches1 = 98 |
runs1 = 1439 |
bat avg1 = 12.40 |
100s/50s1 = 0/1 |
top score1 = 53 |
deliveries1 = 3683.5 |
wickets1 = 405 |
bowl avg1 = 20.99 |
fivefor1 = 22 |
tenfor1 = 3 |
best bowling1 = 8/45 |
catches/stumpings1 = 18/0 |
column2 = ODIs |
matches2 = 176 |
runs2 = 639 |
bat avg2 = 10.65 |
100s/50s2 = 0/0 |
top score2 = 31* |
deliveries2 = 1558.5 |
wickets2 = 225 |
bowl avg2 = 24.12 |
fivefor2 = 4 |
tenfor2 = n/a |
best bowling2 = 5/17 |
catches/stumpings2 = 45/0 |
column3 = FC |
matches3 = 239 |
runs3 = 3448 |
bat avg3 = 13.95 |
100s/50s3 = 0/4 |
top score3 = 78 |
deliveries3 = 8133 |
wickets3 = 941 |
bowl avg3 = 20.24 |
fivefor3 = 50 |
tenfor3 = 8 |
best bowling3 = 8/45 |
catches/stumpings3 = 88/0 |
column4 = List A |
matches4 = 329 |
runs4 = 1282 |
bat avg4 = 11.98 |
100s/50s4 = 0/0 |
top score4 = 48 |
deliveries4 = 2857.1 |
wickets4 = 401 |
bowl avg4 = 23.83 |
fivefor4 = 4 |
tenfor4 = n/a |
best bowling4 = 5/17 |
catches/stumpings4 = 82/0 |
date = September 1 |
year = 2007 |
source = http://content-uk.cricinfo.com/westindies/content/player/51107.html |
}}
ಕರ್ಟ್ಲಿ ಆಂಬ್ರೋಜ್ ಇವರು ವೆಸ್ಟ್ ಇಂಡೀಜ್ ತಂಡದ ಒಬ್ಬ ವೇಗದ ಬೌಲರರಾಗಿದ್ದರು. ಇವರನ್ನು ಲಿಟಲ್ ಬರ್ಡ್ ಎಂದು ಕರೆಯಲಾಗುತ್ತದೆ, ಇವರ ಮೊದಲಿಗೆ ವೆಸ್ಟ್ ಇಂಡೀಸ್ನ ಮತ್ತೊಬ್ಬ ಎತ್ತರದ ವೇಗಿ ಜೋಯಲ್ ಗಾರ್ನರ್ರನ್ನು ಬಿಗ್ ಬರ್ಡ್ ಎಂದು ಕರೆಯಲಾಗುತ್ತಿತ್ತು.

ವರ್ಗ:ವೆಸ್ಟ್ ಇಂಡೀಜ್ ಒಂದು ದಿನದ ಪಂದ್ಯದ ಕ್ರಿಕೆಟಿಗರು
ವರ್ಗ:ವೆಸ್ಟ್ ಇಂಡೀಜ್ ಟೆಸ್ಟ್ ಪಂದ್ಯದ ಕ್ರಿಕೆಟಿಗರು
ವರ್ಗ:ವೆಸ್ಟ್ ಇಂಡೀಜ್ ಕ್ರಿಕೆಟಿಗರು
ಜೋಯಲ್ ಗಾರ್ನರ್

thumb|ಜೋಯಲ್ ಗಾರ್ನರ್


ಜೋಯಲ್ ಗಾರ್ನರ್ (ಹುಟ್ಟಿದ್ದು ಡಿಸೆಂಬರ್ ೧೬, ೧೯೫೨ ಕ್ರೈಸ್ಟ್ ಚರ್ಚ್, ಬಾರ್ಬೆಡಾಸ್) ವೆಸ್ಟ್ ಇಂಡೀಜ್ ತಂಡದ ಒಬ್ಬ ವೇಗದ ಬೌಲರರಾಗಿದ್ದರು. ಇವರನ್ನು "ಬಿಗ್ ಜೋಯಲ್" ಅಥವಾ "ಬಿಗ್ ಬರ್ಡ್" ಎಂದು ಕರೆಯಲಾಗುತ್ತದೆ ಮತ್ತು ಇವರು ೧೯೭೦, ೮೦ರ ವಿಶ್ವ ಪ್ರಖ್ಯಾತ ವೆಸ್ಟ್ ಇಂಡೀಸ್ ತಂಡದ ಸದಸ್ಯರು.

೬ ft ೮ in ಎತ್ತರದ ವೇಗದ ಬೌಲರ್ ಜೋಯಲ್, ಎದುರಾಳಿ ತಂಡದ ಬ್ಯಾಟ್ಸ್ಮನ್ ಗಳ ಹ್ರುದಯದಲ್ಲಿ ಭೀತಿ ಮೂಡಿಸುತ್ತಿದ್ದರು. ಜೋಯಲ್ ಗಾರ್ನರ್ರವರು ಸಹ ವೇಗದ ಬೌಲರ್ಗಳಾದ ಮೈಕಲ್ ಹೋಲ್ಡಿಂಗ್,ಆಂಡಿ ರೊಬೆರ್ಟ್ಸ್, ಕೊಲಿನ್ ಕ್ರೊಫ್ತ್ ಮತ್ತು ಮುಂದೆ ಮಾಲ್ಕಮ್ ಮಾರ್ಶಲ್ ಒಟ್ಟಿಗೆ ಆಡಿದ ಸಮಯದಲ್ಲಿ ವೆಸ್ಟ್ ಇಂಡೀಸ್ ತಂಡವು ಟೆಸ್ಟ್ ಮತ್ತು ಒಂದು ದಿನದ ಕ್ರಿಕೆಟ್ನಲ್ಲಿ ಅತ್ಯುನ್ನತ ಸಾಧನೆ ಗಳಿಸಿದ್ದು, ೧೫ ವರ್ಷಗಳಲ್ಲಿ ಒಂದು ಟೆಸ್ಟ್ ಸರಣಿಯನ್ನೂ ಸೋತಿರಲಿಲ್ಲ. ಇವರು ಟೆಸ್ಟ್ ಕ್ರಿಕೆಟ್ನಲ್ಲಿ ಆಡಿದ ಅತಿ ಎತ್ತರದ ಬೌಲರ್ಗಳಲ್ಲಿ ಒಬ್ಬರು.

೧೯೭೭ ರಿಂದ ೧೯೮೭ರವರೆಗೆ ಒಟ್ಟು ೫೮ ಟೆಸ್ಟ್ ಪಂದ್ಯಗಳಲ್ಲಿ ಆಡಿ, ೨೫೯ ವಿಕೆಟ್ಟುಗಳನ್ನು ಕೇವಲ ೨೦ರ ಸರಾಸರಿಯಲ್ಲಿ ಗಳಿಸಿದ್ದು, ಅಂಕಿ ಅಂಶಗಳ ಪ್ರಕಾರ ಟೆಸ್ಟ್ ಇತಿಹಾಸದಲ್ಲೇ ಅತ್ಯಂತ ಪ್ರಭಾವಶಾಲಿ ಬೌಲರ್ಗಳಲ್ಲಿ ಒಬ್ಬರಾಗಿದ್ದಾರೆ.

ವರ್ಗ:ವೆಸ್ಟ್ ಇಂಡೀಜ್ ಒಂದು ದಿನದ ಪಂದ್ಯದ ಕ್ರಿಕೆಟಿಗರು
ವರ್ಗ:ವೆಸ್ಟ್ ಇಂಡೀಜ್ ಟೆಸ್ಟ್ ಪಂದ್ಯದ ಕ್ರಿಕೆಟಿಗರು
ವರ್ಗ:ವೆಸ್ಟ್ ಇಂಡೀಜ್ ಕ್ರಿಕೆಟಿಗರು